Βασικά σημεία της Οδηγίας 29/2001 για τα πνευματικά δικαιώματα στην Κοινωνία της Πληροφορίας, με έμφαση στα τεχνολογικά μέτρα προστασίας
Creators: name: Κορομήλη, Μελίνα Ιωάννη
Publisher: name: Aristotle University of Thessaloniki
Year: 2013
Subjects: Τεχνολογικά Μέτρα Προστασίας
Συστήματα Ψηφιακής Διαχείρισης Δικαιωμάτων
Πνευματική Ιδιοκτησία
Προστασία Πνευματικής Ιδιοκτησίας
Κοινωνία της Πληροφορίας
Ψηφιακά Δικαιώματα
Δικαίωμα Πρόσβασης
Technological Protection Measures
Digital Rights Management systems
Intellectual Property
Copyright
Information Society
Digital Rights
Access Right

description: Η παρούσα διπλωματική εργασία φέρει τον τίτλο «Κύρια σημεία της Οδηγίας 29/2001 για τα πνευματικά δικαιώματα στην Κοινωνία της Πληροφορίας, με έμφαση στα τεχνολογικά μέτρα προστασίας» και εκπονήθηκε στα πλαίσια του Μεταπτυχιακού Προγράμματος Σπουδών «Δημοσιογραφία και Νέα Μέσα Ενημέρωσης» του Τμήματος Δημοσιογραφίας και ΜΜΕ του Αριστοτελείου Πανεπιστηµίου Θεσσαλονίκης. Στόχοι της μελέτης αυτής είναι (α) η ανάλυση της Οδηγίας 29/2001 της Ευρωπαϊκής Ένωσης σχετικά με την εναρμόνιση ορισμένων πτυχών του δικαιώματος πνευματικής ιδιοκτησίας και συγγενικών δικαιωμάτων στην κοινωνία της πληροφορίας, η οποία εισήγαγε σημαντικότατες καινοτομίες στη διάδοση και προστασία των πνευματικών δημιουργημάτων στον κυβερνοχώρο, και (β) η ανάλυση της τεχνολογικής προστασίας των έργων που πραγματοποιείται μέσω των Τεχνολογικών Μέτρων Προστασίας (TPM) και των Συστημάτων Διαχείρισης Ψηφιακών Δικαιωμάτων (DRM), στο περιβάλλον του Διαδικτύου και των Νέων Μέσων Επικοινωνίας. Επιχειρείται, επίσης, η διερεύνηση των συνεπειών της νομιμοποίησης της τεχνολογικής αυτής προστασίας στην επικοινωνία, στα πλαίσια της νέας δημόσιας σφαίρας, καθώς και ο αντίκτυπός της στο δικαίωμα στην πληροφόρηση και στο δικαίωμα των χρηστών στην πρόσβαση. Τέλος, τίθεται το ερώτημα κατά πόσο τα αντικρουόμενα συμφέροντα δικαιούχων πνευματικών δικαιωμάτων και κοινού, στα οποία έχουν προστεθεί πια και αυτά των παρόχων υπηρεσιών διαδικτύου, μπορούν να εξισορροπήσουν στη νέα κατάσταση που έχει διαμορφωθεί με την έλευση της ψηφιακής τεχνολογίας, ώστε να επιβιώσει, μέσα από κοινωνικά ανεκτές και οικονομικά βιώσιμες ρυθμίσεις, ο θεσμός της πνευματικής ιδιοκτησίας. Από τη μελέτη προκύπτει ότι μπροστά στα νέα δεδομένα της διαρκούς εφαρμογής της τεχνολογίας για την προστασία των δικαιωμάτων πνευματικής ιδιοκτησίας και της ψηφιακής διαχείρισης των έργων με ηλεκτρονικές άδειες χρήσης, το παραδοσιακό δικαίωμα αναπαραγωγής, προστατευόμενο ανέκαθεν από το δίκαιο της πνευματικής ιδιοκτησίας, μετατρέπεται σταδιακά σε δικαίωμα ελέγχου της πρόσβασης, κάτι που έρχεται σε αντίθεση με τις ελευθερίες και τα δικαιώματα των χρηστών, όπως αυτά της ελευθερίας της επικοινωνίας, της ελευθερίας της έκφρασης και της πληροφόρησης. Στο πλαίσιο αυτό, η νέα διάσταση που παίρνει η προστασία της πνευματικής ιδιοκτησίας, μέσα από τις νομοθετικές ρυθμίσεις που μελετήθηκαν στην παρούσα εργασία, διευκολύνει την κατάληψη του παραδοσιακού, αλλά και του νέου ψηφιακού δημόσιου χώρου, αυτού των παγκόσμιων ψηφιακών δικτύων επικοινωνίας, από τα ιδιωτικά οικονομικά συμφέροντα των μεγάλων επιχειρήσεων, που δραστηριοποιούνται σε αυτόν, σε βάρος της συμμετοχής του πολίτη.
description: The present postgraduate dissertation is entitled “Key points of the Directive 29/2001 on Copyright in the Information Society, with emphasis on technological protection measures” and was undertaken as part of the Postgraduate Master’s Degree Course “Journalism and Mass Media” of the School of Journalism and Mass Media Studies of the Aristotle University of Thessaloniki. This dissertation aims to (a) analyze the EU Directive 29/2001, regarding the alignment of certain parts of the copyright and related rights in the Information Society, which introduced important innovations in the online distribution and protection of copyrighted work, and (b) the analysis of the technological protection of work, through Technological Protection Measures (TPM) and Digital Rights Management systems (DRM) both online and within the New Media. An attempt is also made to examine the consequences of the legalization of the technological protection of communication, in terms of the new public sphere, as well as its impact upon the right for information and the users’ access right. In the last part of the dissertation, rises the question on whether the conflicting interests of the copyright holders and the public, to which have been added those of the internet service providers, can be balanced in the new state that is formed, after the arrival of the digital technology, in order for the intellectual property to survive through socially tolerated and financially viable arrangements. The study shows that in front of the new standards of the constant application of technology for the protection of the intellectual property rights and the works’ digital management, by using electronic licenses, the traditional reproduction right, which has always been protected by the intellectual property right, is gradually turned into access right, which comes in contrast to the freedom and the user rights, e.g. the freedom of communication, the freedom of speech, and the freedom of information. In these terms, the new dimension that acquires the intellectual property, through legislation that were examined in the present dissertation, facilitates the domination of the traditional and the new digital public space, i.e. that of the worldwide digital communication networks, by the private financial interest of the large enterprises that bestir themselves in it, in the expense of the citizen participation.